รับฟังรอบ 2 โมโนเรลสีเทา กทม.คาดคนใช้ 2 แสน/วัน-เดปโป้เฟสแรกใช้ที่ทางด่วน 3
เมื่อวันที่ 20 ม.ค.58 ที่โรงแรมมณเฑียรริเวอร์ไซด์ กรุงเทพฯ ม.ร.ว.สุขุมพันธุ์ บริพัตร ผู้ว่าฯ กทม. เป็นประธานการประชุมรับฟังความคิดเห็นของประชาชน ครั้งที่ 2 โครงการรถไฟฟ้า รางเดี่ยว (Monorail) สายสีเทา ช่วงวัชรพล-สะพานพระราม 9-ท่าพระ โดย ม.ร.ว.สุขุมพันธุ์ กล่าวว่า การประชุมรับฟังความคิดเห็นของประชาชน ครั้งแรกได้รับการตอบรับค่อนข้างดี หากการศึกษาด้านสิ่งแวดล้อม (EIA) ผ่านก็จะเริ่มก่อสร้างได้ทันที ทั้งนี้ โครงการรถไฟฟ้าสายสีเทา มี 39 สถานี โดยเริ่มต้นจากสถานีวัชรพลและสิ้นสุดที่สถานีท่าพระ ระยะทาง 39.91 กิโลเมตร ใช้งบลงทุนตลอดสาย 63,500 ล้านบาท คาดว่าจะมีผู้โดยสารในช่วงเฟสแรก (วัชรพล-ทองหล่อ) ระยะทาง 16.25 กม. มากถึง 259,000 คน/เที่ยว/วัน ค่าก่อสร้าง 1,500 ล้านบาท ผลตอบแทนทางเศรษฐกิจ 20.3 เปอร์เซ็นต์ โดยระบบโมโนเรลมีความเหมาะสม เพราะมีผลกระทบต่อสิ่งแวดล้อมน้อย โดยเฉพาะผลกระทบในระยะก่อสร้างที่มีขนาดเสารองรับโครงสร้างทางวิ่งขนาดเล็ก และนำโครงสร้างยกมาประกอบหน้างานได้,นายชม ตันติธรรมถาวร ผู้เชี่ยวชาญด้านวิศวกรรม กล่าวว่า สำหรับตัวสถานีในช่วงเฟสแรก (วัชรพล-ทองหล่อ) ขณะนี้มีความชัดเจนมากขึ้น อยู่ระหว่างการพิจารณาพิกัดตัวสถานี แบ่งเป็นชั้นชานชลา ยาว 75 เมตร ส่วนชั้นจำหน่ายตั๋ว ยาว 100-120 เมตร ส่วนศูนย์ซ่อมบำรุงรถ ไฟฟ้าโมโนเรล จะใช้พื้นที่ของการทางพิเศษแห่ง ประเทศไทย บริเวณสี่แยกเกษตรนวมินทร์ตัดถนนประดิษฐ์มนูธรรม จำนวนพื้นที่ 13 ไร่ ซึ่งอยู่ระหว่างการศึกษารูปแบบอยู่,ผู้สื่อข่าวรายงานว่า ในการประชุมชี้แจงครั้งที่ 2 นี้ ประชาชนที่เข้าร่วมรับฟังได้เสนอให้บริษัทที่ปรึกษาโครงการฯ ดูผลกระทบเรื่องการจราจร และชดเชยรายได้ให้กับผู้ประกอบการในพื้นที่แนวก่อสร้าง จากผลกระทบด้านขนส่ง นอกจากนี้ มีความกังวลว่าแนวเส้นรถจักรยานบนถนนประดิษฐ์มนูธรรมอาจจะหายไปเพราะแนวก่อสร้างทับพื้นที่ ซึ่งบริษัทที่ปรึกษาโครงการฯ ชี้แจงว่า เส้นทางจักรยานจะยังอยู่คงเดิม เพื่อเป็นตัวเชื่อมชุมชนกับชุมชนในการใช้ระบบขนส่งมวลชนสาธารณะ ตามนโยบายของผู้บริหาร กทม. รวมทั้งเสนอให้พิจารณาค่าโดยสารให้เหมาะสม.
โครงการรถไฟฟ้าสายสีเทา มี 39 สถานี โดยเริ่มต้นจากสถานีวัชรพลและสิ้นสุดที่สถานีท่าพระ ระยะทาง 39.91 กิโลเมตร ใช้งบลงทุนตลอดสาย 63,500 ล้านบาท คาดว่าจะมีผู้โดยสารในช่วงเฟสแรก (วัชรพล-ทองหล่อ) ระยะทาง 16.25 กม. มากถึง 259,000 คน
รถไฟฟ้า,รางเดี่ยว,โมโนเรล,Monorail,สายสีเทา,สุขุมพันธุ์ บริพัตร,ความคิดเห็น,ชม ตันติธรรมถาวร